Document ID: 31999R0012

Uredba Komisije (ES) št. 12/1999
z dne 7. januarja 1999
o spremembi Uredbe (ES) št. 1921/95 o podrobnih pravilih za uporabo sistema uvoznih dovoljenj za predelano sadje in zelenjavo in razveljavitvi Uredbe (EGS) št. 3566/90
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo (ES) št. 2199/97 [2], in zlasti člena 11(2) Uredbe,
ker Priloga k Uredbi Komisije (ES) št. 1921/95 [3], kakor je bila nazadnje spremenjena z Uredbo (ES) št. 2427/95 [4], navaja proizvode, za katere se zahteva uvozna dovoljenja in ustrezna jamstva; ker izkušnje s temi uvoznimi kontrolnimi ukrepi in razvoj trgovine ter statističnih metod omogočajo, da se nekatere proizvode iz te Priloge črta; ker po takem črtanju člen 6 Uredbe (ES) št. 1921/95 ne služi več nadaljnjemu namenu in ga je treba črtati;
ker je treba v skladu s tarifnim plafonom za predelane višnje s poreklom iz nekdanje jugoslovanske republike Makedonije, ki ga določa Uredba Sveta (ES) št. 77/98 [5] in se izvaja v skladu z Uredbo Komisije (ES) št. 123/98 [6], dodati proizvode, ki jih zajema tarifna oznaka KN ex08134095, na seznam proizvodov, za katere se zahtevajo uvozna dovoljenja, in je treba določiti ustrezna jamstva;
ker Uredba Komisije (EGS) št. 3566/90 [7], kakor je bila nazadnje spremenjena z Uredbo (ES) št. 1032/95 [8], uvaja seznam proizvodov, za katere velja člen 2(2) Uredbe (ES)št. 1921/95; ker po eni strani Uredba Komisije (ES) št. 2125/95 [9], kakor je bila nazadnje spremenjena z Uredbo (ES) št. 2493/98 [10], zagotavlja tak ukrep za konzervirane gobe in Uredbi Sveta (ES) št. 122/98 [11], kakor je bila nazadnje spremenjena z Uredbo (ES) št. 1057/98 [12], in (ES) št. 123/98, zato določata ukrep v zvezi s konzerviranimi višnjami s poreklom iz republik Bosne in Hercegovine in Hrvaške ter nekdanje jugoslovanske republike Makedonije in je, po drugi strani, ohranjanje tega seznama za druge proizvode in porekla nepotrebno; ker je treba zaradi jasnosti in učinkovitosti izvajanja Uredbo (EGS) št. 3566/90 razveljaviti;
ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,
SPREJELA NASLEDNJO UREDBO:
Člen 1
Uredba (ES) št. 1921/95 se spremeni:
1. Člen 6 se črta.
2. Prilogo se nadomesti s Prilogo k tej uredbi.
Člen 2
Uredba (EGS) št. 3566/90 se razveljavi.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. januarja 1999

Labels: 3
17
18